ศึกชิงคลื่น 900 MHz รอบที่ 117 ราคาใบแรก 50,538 ลบ.ใบสอง 52,148 ลบ.
ศึกชิงคลื่น 900 MHz รอบที่ 117 ราคาใบแรก 50,538 ลบ.ใบสอง 52,148 ลบ.
17 ธ.ค. 2558

ผู้สื่อข่าวรายงานว่า การประมูลคลื่นความถี่ย่าน 900 MHz รอบ 117 เคาะใบแรกเป็น 50,538 ลบ.ใบสอง 52,148 ลบ. จากรอบที่ 114 เคาะใบแรก 49,522 ลบ.ใบสอง 51,182 ลบ.
ด้านนายฐากร ตัณฑสิทธิ์ เลขาธิการสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เปิดเผยว่า จากผลการประมูลในขณะนี้ ราคาประมูลเพิ่มสูงขึ้นอย่างต่อเนื่อง จึงอยากให้ประชาชนมีความมั่นใจว่า กสทช.จะมีการกำกับดูแลในเรื่องของค่าบริการ ซึ่งจะต้องมีค่าบริการถูกกว่าค่าบริการของ 3G อย่างแน่นอน
อีกทั้งไม่ต้องกังวลว่าผู้ประกอบการค่ายมือถือจะแบกรับภาระค่าใช้จ่ายจากการประมูลที่มีมูลค่าสูง ซึ่งการลงทุนจะต้องมีการคำณวนต้นทุนต่างๆไว้แล้ว อีกทั้งเชื่อว่าการให้บริการยังมีอีกหลายช่องทางที่จะเกิดขึ้น เช่น ธุรกิจ Mobile payment หรือ การชำระเงินผ่านทางมือถือ เป็นต้น
“ผลการประมูลขณะนี้ไม่ต้องวิตกกังวล เพราะเชื่อว่าผู้ประกอบการยังมีธุรกิจใหม่ๆ ที่จะออกมาอีกเยอะ เช่น Mobile-payment  ที่จะเกิดขึ้น ฉะนั้นขอให้จับตาในประเด็นเหล่านี้ไว้ ซึ่งถือว่าเป็นวิวัฒนาการใหม่ที่จะเกิดขึ้น” เลขาธิการ กสทช. กล่าว
 
อนึ่ง ผู้เข้าร่วมประมูล 4 รายได้แก่
1) บริษัท แจส โมบาย บรอดแบรนด์ จำกัด บริษัทในเครือบริษัทจัสมิน อินเตอร์เนชั่นแนล จำกัด (มหาชน) หรือ JAS
2) บริษัท ดีแทค ไตรเน็ต จำกัด บริษัทในเครือ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC
3) บริษัท แอดวานซ์ ไวร์เลส เน็ทเวอร์ค จำกัด บริษัทในเครือ บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC
4) บริษัท ทรูมูฟ เอช ยูนิเวอร์แซล คอมมิวนิเคชั่น จำกัด บริษัทในเครือ บริษัท ทรู คอร์ปอเรชั่น จำกัด (มหาชน) หรือ TRUE